钦定古今图书集成/明伦汇编/闺媛典/第079卷 > 徐自植妻虢氏
## 钦定古今图书集成/明伦汇编/闺媛典/第079卷 > 徐自植妻虢氏

按《汝宁府志》：“虢氏，贡士徐自植妻。少颖慧，读《孝经》《列
女传》，辄解大义。长适植，鸡鸣栉沐，事翁姑克孝。数年
未育，劝夫置妾，植辞不从。崇祯辛巳，流寇陷邻邑，虢
语植曰：‘城陷，家必屠，幸护老母，勿以妾为念。仲冬十
九夜，罗城果失守，植如其言，惟以一婢扶虢缒城，绠
绝堕地，折一足，卧城隍中。一贼尾至，执而逼之，大骂’”
激贼怒，受数刃而死。时年二十四。